
Kultura se stvara laganim procesom vreme¬ 
na, mučnim naporima odabranih pojedinaca i 
onih društvenih grupa i slojeva, koji su po svom 
zanimanju i po drugim socijalnim i vremenskim 
okolnostima kaono preodređeni, da joj budu 
nosioci. 

Tako se kroz duge vjekove izgrađivala i 
kultura Boke Kotorske. Odabrani su joj ljudi, 
ljudi talenta i akcije, davali poticaja, a pomorac 
je postao i kod kuće i vani njezin najznačajniji 
predstavnik. 

Otisnut na more, jer mu je za leđima skoro 
neprohodan krš, on je pribirao kao marna pče¬ 
lica kulturne motive u prekomorskih naroda. 
Sabrao je i veliko bogatstvo, da od svoga do¬ 
ma i kraja učini zaklon mira i ukusa, napretka 
i blagostanja. 

Ova stara i bogata kultura ima i svoja po¬ 
sebna obilježja. U vezi sa predmetom, koji obra¬ 
đujem, spominjem samo ova tri: vjersko, soci¬ 
jalno i sintetsko. 

Vjerski je život bio usko povezan sa soci¬ 
jalnim. Razni cehovi, bratovštine i bratstva, imali 
šu za zadaću, da očuvaju staleške interese i 
međusobnu uzajamnost, da u razvoj lokalne eko¬ 
nomije unesu notu koordinacije najrazličitijih te¬ 
žnja, da se posvete djelima milosrđa i ljubavi, 
a u razvoju mjesne politike da istaknu zahtjeve 
slabih i potlačenih i da utru put demokratizaciji 
javnog života, koja je tek prošloga vijeka došla 

do jačeg izražaja. Sve su ove težnje bile usko 
povezane s vjerom ili barem sa shvaćanjem, 
koje se približuje kršćanstvu. A katolička je 
crkva, vršeći svoju tradicionalnu zadaću civili- 
zatorke svijeta, unosila još od srednjega vijeka 
u društvene slojeve duh staleške uzajamnosti, 
za razliku i u opreci s modernim težnjama kla¬ 
sne borbe, koje se javljaju u doba, kad se iz 
zapletenog socijalnog pitanja slijepo, a uvijek ko¬ 
bno, uklanja svaki obzir na.zahtjeve višega reda. 

Nije čudo, da je sav taj život došao do 
svog najboljeg i najpotpunijeg izražaja o Tri- 
punjdanu, blagdanu bokeljske slave i veličine, 
bokeljske uzajamnosti i solidarnosti, bokeljskog 
estetskog i humanitarnog duha. Sav je taj vjer- 
sko-socijalni život našao svoj odraz i simbol u 
velebnoj Tripunovoj katedrali, gdje se vjera, 
kultura i umjetnost složiše, da zajedničkim na¬ 
porima izdjelaju biser, koji sačinjava ponos i 
ljubav Bokelja, ma gdje se oni našli u svijetu. 
U katedrali, koja svojom poviješću, umjetnina¬ 
ma, ornamentikom i kulturno-historijskim uspo¬ 
menama predstavlja dramatskom snagom, sna¬ 
gom mrtva kamena, koji ima svoj jezik, sve 
faze političkog, socijalnog i kulturnog razvoja 
ovog nekad slavnog grada. Katedrala je popri¬ 
mila zadatak, da ljubomorno čuva spomen i trag 
duhovnih vrijednosti, koje su nekad cvale pod 
brijegom sv. Ivana. 

Ali, kotorska katedrala nije samo simbol 
starog bokeljskog života. Ona je i sinteza. Sin¬ 
teza najrazličitijih smjerova u graditeljskoj umje¬ 
tnosti, u ornamentici, u velikoj i maloj plastici. 
Jer je ovo bila značajka starog kotorskog i bo¬ 
keljskog ukusa, da različite stilske motive i kul¬ 
turne utjecaje sabere u jedno i s uspjehom har- 

Katedrala Svetoga Tripuna 


monizira. Ova je asimilatorska snaga, značajka 
sve primorske kulture, došla doduše do svog 
najjačeg izražaja u srednjemu vijeku, ali nije ni 
kasnije uginula; i to ne samo na crkvenim zgra¬ 
dama nego i na primorskim palačama. 


Odraz duha, koji je prožimao stare bokelj¬ 
ske generacije i vjekovnim se naporima znao 
da odhrva najbjesnijem elementu i da u Boke¬ 
lja očeliči volju i isteše karakter, nalazim u in¬ 
teresantnom i originalnom Tripu'njdanskofn kolu 

ili Kolu sv. Tripuna (Bal sv. Tripuna), kako se 
obično zove, jer se igra o Tripunjdanu. Otkad 
datira kao plesna ili ritmička igra, nije točno 
poznato. Pjesmu „Dan odvjetnika kotorskog", 
u vezi s kolom, sastavio je jedan časni bokelj¬ 
ski veteran prošloga vijeka, Pavo Kamenarović, 
Dobroćanin, dakle pripadnik varošice, koja je 
ljubomorno čuvala stare bokeljske običaje i tra¬ 
dicije, barem one iz užeg obiteljskog kruga i 
društvenog života. Ali nije sigurno poznato, ko 
ga je uskladio. 

Ali, kako Tripunjdansko kolo odrazuje stari 
bokeljski duh? — Refleksije, koje iznosim, nije- 
sam našao u nikakvom starom dokumentu. Iz¬ 
nosim ih, pod vidom psihološkim i kulturno- 
povjesnim, na osnovu svojih opažanja i dugo¬ 
godišnjeg proučavanja kulturne povijesti Boke 
Kotorske. 

Kolo se formiralo dugim vremenom. Stari 
bokeljski pomorci, prožeti vjerskim, socijalnim i 
kulturnim shvaćanjem, pokušali su da stvore 
sintezu svojih duhovnih i socijalno-kulturnih vri¬ 
jednosti ne samo u svojoj divnoj Tripunovoj 
katedrali, gdje su otisnuti osmjeh i suza prošlih 
naraštaja, gdje se odrazuje vjera i sjaj, kultura 
i idealizam minulih vjekova. Oni su pokušali, 
da tu sintezu, u redu socijalnog života, izraze i 
u obliku jedne ritmičke igre, koja se, a to je 
značajno, po pravilu ima da igra pred katedra¬ 
lom, dakle opet pred jednom sintezom, razumi¬ 
je se kulturno-umjetničkom, njihovih težnja. 
Sinteza svoje vrsti pred drugom sintezom svo¬ 
je vrsti, kolo pred katedralom, pred tim velebnim 
simbolom bokeljske prošlosti i bokeljske slave. 


— 6 — 






Ona tri momenta, što prije istakoh, vjera, 
kultura (ili socijalno-kulturna sinteza) i društve¬ 
na, odnosno staleška, uzajamnost, odrazuju se 
vidno u Tripunjdanskom kolu. Naš je stari mor¬ 
nar uočio, dugim životnim iskustvom, da treba 
da stvori neku simbiozu od ova tri faktora. On 
ju je i stvorio, jer ga je na to navelo šire i 
stvarnije gledanje na život, svojstveno čovjeku, 
koji ga provodi na bezgraničnoj pučini pod 
bezgraničnim nebom. 



Najprije, kolo se igra na najveći blagdan 
Bokelja, kad vjerski momenat dolazi do 
svog najbujnijeg izražaja. Ona čvrstina u sple¬ 
tu igrača sjeća na snagu u vjeri, na čvrstinu 
moralnog karaktera. — Kulturni je momenat 
sjajno izražen: u onoj nošnji, rezultanti različi¬ 
tih socijalno-kulturnih utjecaja, sintetskom od¬ 
razu ukusa sredozemne kulture, što sve i do- 



maćeg, a nekmoli stranca, potiče na uđivljenje; 
u onoj estetskoj rafiniranosti, koja se odrazuje 
iz te nošnje, a nema joj a ma ni u čemu pri¬ 
govora; u onim raznolikim figurama, koje se 
izvode pri kolu, a svojom ozbiljnošću, splete- 
iiošću, smirenošću, estetski dotjeranim pokre¬ 
tima, pozama i držanjem, predstavljaju kulturnu 
atrakciju svoje vrsti; u onoj glazbenoj melodiji, 
gdje se udružila blaga veselost sa smirenošću, 
a ritmička se impulzivnost pokatkad steže slat¬ 
koćom jednostavne, ali besprikorne intonacije. 
— Momenat socijalni: u staleškoj uzajamnosti, 
koju huka valova imperativno nameće, drugovi 
se čvrsto rukama drže, da visoko održe načelo 
„Fides et honor“, da u životnoj borbi poveza¬ 
ni odole bjesnilu pomamnog elementa, da u 
bratskoj ljubavi nađu sidro spasa i verigu živo¬ 
tne snage — zato neke figure u kolu i pred¬ 
stavljaju verigu. Bokelj je ovu stalešku uzaja¬ 
mnost izdigao na životno pravilo, premda ga 
je u mnogočemu ometala prirođena sklonost 
na kampanilizam. 


Kolo Plemenitog Tijela Bokeljske Morna¬ 
rice sastoji se od dvanaest figura ili slika. Te 
se slike, po svome obliku i značenju, dadu svr¬ 
stati u tri kategorije. U prvu spadaju one slike, 
koje su neposredno uzete iz najtežih opasnosti 
pomorskog života, pa ih zorno predstavljaju. To 
su prva i druga slika, a predstavljaju vrtlog. U 
drugu spadaju slike, što predstavljaju brodsko 
oruđe, neophodno potrebno i u oluji i pri mir¬ 
noj pučini. Amo spadaju treća i četvrta slika, 
a predstavljaju verigu, i peta, koja prikazuje si¬ 
dro. Dok slike iz prve i druge kategorije ima- 

đu i realno i simboličko značenje, one iz treće 
odrazuju samo simboličko. U ovu treću katego¬ 
riju spadaju sve ostale slike, od šeste do dva¬ 
naeste. Sve ove slike iz treće kategorije prika¬ 
zuju kolo u užem smislu, u njegovim raznim 
nijansama i zapletima. Sve ove slike kola sim¬ 
boliziraju mornarsku uzajamnost i solidarnost, 
potrebu nepokolebive bratske suradnje i među¬ 
sobna pomaganja, koju poteškoće pomorskog 
života apodiktički nameću. Slike iz ove treće 
kategorije dadu se svrstati u dvije potkategorije. 
U prvu spadaju šesta, sedma, osma i deveta 
slika, a prikazuju jednostavno kolo u raznim 
smjerovima, oblicima i položajima. U drugu spa¬ 
daju deseta, jedanaesta^ i dvanaesta slika. Prika¬ 
zuju zapleteno kolo. Što je situacija za pomor¬ 
ca teža, a opasnost veća, to se jače nameće po¬ 
treba uzajamne pomoći i bratske suradnje. A i 
stege. Sto je veća opasnost, to je potrebitija ste¬ 
ga. Pogotovu, kad opasnost kulminira, ona se 
ne da sretno izbjeći ni prevladati bez reda, bez 
stege. Zato pri jedanaestoj slici ulaze u kolo 
časnici, i to najviši i najugledniji ne izuzevši ni 
samog admirala, ako je prisutan. Tako se jeda¬ 
naesta i dvanaesta slika kreću oko časništva kao 
oko jezgre, od koje u prvom redu vise uspjesi 
pomorskoga života i razvoja. Časnici se ne kre¬ 
ću. Oni stoje nepomično u grupi, a kolo se 
kreće oko njih. — Napomenuti je, da deveta 
slika 1 ) može da znači, po svome sastavu i obli¬ 
ku (sliči na broj osam), i verigu. Ali ova slika 
više spada u kolo, uzeto u užemu smislu, dok 
verigu predstavljaju, kako je prije naglašeno, 
treća i četvrta slika. 

x ) Radije upotrebljavam izraz .slika" nego „figura", jer 
razne nijanse Tripunjdanskog kola faktično predstavljaju intere¬ 
santne žive slike duboka simboličkog značenja. 

U muzeju Bokeljske Mornarice postoji cr¬ 
tež, koji predstavlja Tripunjdansko kolo. Poklo¬ 
nio ga je Mornarici g. Ivo Petrović - Poljak 13. 
siječnja 1914. Crtež potječe od g. Josipa Bre- 
šana. Po ovom crtežu narisan je novi vještom 
rukom g. Iva Oblaka, nastavnika gimnazije u 
Kotoru. Ovaj drugi crtež reproduciran je za ovu 
brošuru i njoj priklopljen, i to u tri odvojena 
dijela. Red je slika na jednom mjestu, prema 
starijemu crtežu, izmijenjen. Zadržao sam nazive 
pojedinih slika prema crtežu g. Petrovića - Po¬ 
ljaka, ali sam ih ponešto izmijenio i pojedno¬ 
stavnio. Gosp. Ivo Petrović - Poljak 2 ) ima i tu za¬ 
slugu, uprav neprolaznu, da je kao kolovođa 
obnovio drugu i osmu sliku Tripunjdanskog 
kola, koje se za dulje vremena nijesu igrale. 
U pravilno odvijanje kola ne unose ove slike 
nikakav momenat disonancije. Pače se slike me¬ 
đusobno vrlo dobro popunjaju, a harmonija je 
cijelog kola očuvana bez prigovora. Druga sli¬ 
ka predstavlja vrtlog kao i prva, ali u obrnu¬ 
tom smjeru. Osma slijedi logički nakon sedme, 
kao neka, barem prividna, reakcija. Sedma sli¬ 
ka prikazuje dva kola, koja se uzastopce, ali 
neodvisno i odvojito, kreću, samo u obrnutim 
smjerovima. Da ta barem prividno opasna po¬ 
dvojenost ne potraje, slijedi neposredno ,,Kolo 
u kolo“, kako je nazvana osma slika, gdje se 
vanjsko opsegom veće kolo odvija oko unu¬ 
tarnjeg manjeg kola, uvijek u obrnutom smjeru. 
Sačuvao sam naziv ,,Kolo u kolo", premda bi 
gramatički bilo pravilnije kazati „Kolo u kolu", 
jer se pod nazivom „Kolo u kolo" može misliti i 
na kretanje, a i na relativnu brzinu, kojom se slike 
odvijaju. Petu je sliku, sidro, obnovio sadašnji 

2 ) Najljepše zahvaljujem g. Ivu Petroviću - Poljaku i g. 
Marku Kurjalu na nekim podacima o kolu. 

kolovođa g. Ivo Milošević. Izvedba je ove sli¬ 
ke vrlo teška i zahtijeva poseban mar i okre¬ 
tnost. ,,Sidro“ se bilo odnemarilo za dugo vre¬ 
mena, možda baš radi tehničkih poteškoća, što 
ih nameće izvedba, za koju se, prema obno¬ 
vljenoj osnovi g. Miloševića, traži najmanje 26 
plesača. Logički nadovezuje na lanac ili verigu, 
jer je sidro uvijek spojeno s verigom, a brodu 
je potrebno ne manje od verige i u oluji i pri 
mirnoj pučini. 

Plesači se drže bijelim rupcima, koji su 
čvrsto ovijeni oko ruka. Desna je ruka podbo- 
čena. Noga dira zemlju vodoravno, nikad na 
samim prstima. Kolo vodi kolovođa, koji mora 
pokazati osobitu vještinu, smirenost i prisutnost 
duha. On i zadnji član kola nose za vrije¬ 
me igre časničku dolaniu. Inače su odjeveni u 
divno mornarsko odijelo kao i ostali plesači. 
Kolovođa daje smjer i oblik, sastavlja i rasta¬ 
vlja slike, pri čemu je važna i uloga zadnjega 
člana. Ravnoteža u prvom redu visi o dobru 
držanju članova iz sredine kola, ali se oslanja 
i na držanje zadnjega. 

- Kolo se igra na Svijećnicu, 2. veljače, posli¬ 
je podne prije svečane večernjice, jutrenje i po¬ 
hvala, i na Tripunjdan, 3. veljače, izjutra, prije 
svečane sv. Mise, nakon koje se odvija gradom 
svečani ophod s moćima sv. Tripuna, mučenika, 
zaštitnika grada Kotora i Boke Kotorske. Prvog 
dana plesači sa kolovođom, držeći se povezani 
rukama o rupcu, stupaju pred biskupa i preko 
najstarijeg časnika Mornarice mole blagoslov. 
Jedan od tolikih pobudnih čina, koji odavaju i 
održavaju usku povezanost staroga bratstva mor¬ 
nara sa crkvom, koja je nečujnom vjekovnom 
infiltracijom još od ranog srednjeg vijeka do- 

] prinijela formaciji njegova 'driha" i' njegovih smjer¬ 
nica. Nakon primljena blagoslova pred lužom 
katedrale igrači odstupaju, i kolo zapoČima izvo- 1 
denjem prve slike. Drugog dana se ne pita bla- 
I goslov, nego plesači izlaze iz kabineta plešući, 
t samo kolovođa jednim naklonom odava počast. 
— Pravilo je i stara praksa, da se kolo igra 
samo 2. i 3. veljače, i to samo pred katedralom? 
Time se hoće istaći, u kojoj se cijeni ima dr¬ 
žati taj stari običaj. A razlog je i u tome, što 
je bratstvo mornara vremenom preuzelo brigu 
oko vanjske proslave Tripunjdana, pa je, po¬ 
vezujući svoje omiljelo kolo samo sa Tripunj- 
danom i samo sa Tripunovom katedralom, htje¬ 
lo i time pokazati i utvrdili svoje posebno po¬ 
štovanje prema svecu-mučeniku, prema klasičnom 
terenu, gdje se kolo odvija, i prema duhu gra¬ 
da, koji svoju slavu i bogatstvo i kulturu u 
prošlosti duguje uglavnom moru i pomorstvu. 
> Kolo se izvan ovih svečanih dana i izvan ovo- 
I ga mjesta izvodilo sasvim iznimno u neobično 
1 važnim i svečanim prigodama. Takvi su sluča- 
, jevi velika i dragocjena rijetkost. 

Kolo započima „vrtlogom". To je prva i 
druga slika. Samo druga slika predstavlja vrtlog 
u obratnom smjeru od prvog vrtloga. Obe su 
slike pune neodoljive atraktivne snage: igrači 
izvode vrtlog čvrsto povezani u zaokružnoj crti, 
u punoj svijesti, da samo požrtvovna suradnja, 
neustrašivo gledanje na poteškoće i staleška u- 
zajamnost i solidarnost mogu mornara oslobo¬ 
diti opasnosti vrtloga i drugih neprilika pomor¬ 
skog života. Slike sadrže pobudu i za druge 
staleže i za najraznolikije prilike u životu. — Ko¬ 
lo se nastavlja prečom slikom, koja se u starini 
zvala „nepravi lanac". Slika ima oblik potko- 

ve. Interesantniji je po svome sastavu „pravi 
lanac", četvrta slika, gdje igrači izbijaju u dva 
niza, koja se neposredno nadovezuju i nadopu¬ 



njuju. Igrači se jedan prema drugome drže u 
kosoj crti, a oba su niza kao cjeline naizmjence 
paralelno položena. Neslomiva je veriga bratske 
uzajamnosti uvjet, bez koga nema pomorskog 
života ni razvoja. Na verigu nadovezuje „sidro" 
(peta slika), neophodno potrebno brodu kao i 
veriga. Igrači se lagano, odmjereno i oprezno 
kreću praveći struk sidra s okom, rame sa nok¬ 
tima i oba klada. Tehnička kompliciranost ove 
slike predstavlja teške situacije na moru, kojih 
sidro oslobađa i mornara i brod. — Brod i 
more traže povezanost, uzajamnost. Tu silnu 
potrebu nagoviještaju i zorno predočuju slike, 
koje se dalje redaju. Šesta je slika „veliko ko¬ 
lo", koje . se odvija u pravom krugu. Pravilo, 
koje vrijedi za „pravi lanac“, da se igrači drže 

Slike, koje predstavljaju brodsko orudje 

jedan pored drugoga, na preskoke, ne dolazi u 
obzir ni pri ovoj šestoj ni pri nijednoj drugoj 
slici, kako je i naravno, jer sam tehnički sastav 
slika to ne traži niti dozvoljava. Ali, veliko se 
kolo može i da pocijepa. Tad nastaju „dva 
kola u (sedma slika), koja se kreću i vrte u pro¬ 
tivnim smjerovima. Jedno kolo vodi kolovođa, 
a drugo zadnji član velikoga kola. Kola se od¬ 
vijaju tako, da se nikad ne sukobljuju. U živo¬ 
tu može biti i divergentnih smjerova i shvaća- 

Slike, koje označuju simboliku pomorskog života 

nja, tako kod pomorca, tnko. i' kod švakbga, ali 
se različitosti imaju uskladiti za staleško i za 
opće dobro, a u nijednom slučaju ne smiju do¬ 
vesti dotle, da še drugovi raziđu. To je peda¬ 
goško i simboličko značenje sedme slike. Nego, 
da ta podvojenost ne bi dulje potrajala i da 
taj postupak na vlastitu ruku ne bi donio slom 
staleškoj kompaktnosti i bratskoj uzajamnosti, 
oba se kola spajaju, i to tako, da se udese o- 
pet dva kola, jedno manje, a drugo veće, pa 
se manje kreće unutar većega u obrnutom smje¬ 
ru, dok njegov vođa, a to je zapravo kolovo¬ 
đa, ne povuče svoje drugove prema zadnjemu 
iz većega kola. Ova se osma slika zove „kolo 
u kolo*. Slijedi deveta slika, a predstavlja veli¬ 
ko kolo, ali ne u krugu, nego poprijeko svrnu¬ 
to, u obliku broja 8, pa se zato i zove „ osmi¬ 
ca " ; . Taj se oblik dobiva tako, da kolovođa, a 
za njim drugi redom do zadnjega, prolaze sa¬ 
gnuti ispod rupca, koji povezuje jedan par. Svi 
to rade održavajući ritam. Ovo se prolaženje 
ispod zapaža i još pri nekim slikama, koje ti¬ 
me dobivaju na privlačivosti, a simbolički ozna¬ 
čuje potrebu i korist bratske pomoći i zaštite. 
Sagibanjem i prolaženjem kolovođe i ostalih re¬ 
dom, komu kao da pri prvoj i drugoj slici nema 
kraja, zorno se i živo prikazuje vrtlog i njegova 
mahnita brzina. Ovo dolazi pogotovo do izra¬ 
žaja pri trećoj i četvrtoj slici (neprava i prava 
veriga), koje tim sagibanjem i prolaženjem svih 
članova u nizu postaju, neobično teške i splete 
ne. Tehnički je sastav verige time predstavljen 
do savršenstva. A tako i dojam, koji se ima, 
kad se veriga povlači. — Međutim, život nosi 
i vrlo različite, kojiput nadasve teške i kompli¬ 
cirane situacije. Pomorski pogotovo, gdje sve 

visi o najrazličitijim, kađikad vrlo hirovitim, po¬ 
kretima zraka i mora, a i o izmjeni, kojiput i 
nenadnoj, ekonomsko-političkih konjunktura. Sto 
je situacija spletenija i opasnost bliža i vjeroja¬ 
tnija, to čvršće se drugovi drže i domišljato izna¬ 
laze način, da izmaknu komplikacijama i opa¬ 
snostima. Takvu spletenu situaciju prikazuje de¬ 
seta slika, pa, kako po svome obliku sliči na 
puža, dobila je ime „ušpug u ili potpunije „uš- 
pug s izlazom na zadnjega “, jer se kolovođa 
iznenada probija ispod tri niza ili reda u prav¬ 
cu na zadnjega člana, da izađe na čistac, a za njim 
vješto i spretno svi ostali. 1 jedanaesta slika 
predstavlja spleteni ušpug, samo u obratnom 
smjeru, pa se zato i zove „ušpug u obratnom 
smjeru u . Kolovođa se ovdje ne probija ispod 
nizova, nego spretno traži izlaz odvijajući klup¬ 
ko između samih nizova, dok ne izađe na či¬ 
stac. Nikad nije potrebitija stega i rad po osno- 



vi, nego kad opasnost za brod i mornara do¬ 
stigne kulminaciju. Tad se sve mora slijepo po¬ 
koravati, jer je i život na kocki. Zato pri jeda¬ 
naestoj slici pristupaju sred kola časnici ili, to¬ 
čnije rečeno, najvažniji u časništvu ne izuzevši ni 
admirala, ako je prisutan, pa se i dvanaesta sli¬ 
ka, „ušpug oko časnika odvija oko njih. 
Da se brzina u izmjeni opasnih momenata i spre¬ 
tnost u snalaženju što zornije predoče, kolovo¬ 
đa s mornarima ubrza takt. U toj živoj ubrza¬ 
noj kretnji oko časnika dovršava ples u času, 
kad mornari dignu kape (ćeverice) u vis na po¬ 
zdrav biskupu i drugim prisutnim uglednicima. 
Časnici pristupaju u kolo pred sam svršetak sa¬ 
mo na Tripunjdan, glavni dan svečanosti, dok 
se na Svijećnicu, 2. veljače, jedanaesta i dvanae¬ 
sta slika odvijaju bez časnika. Cijelo vrijeme 
prati ples glazba, koja pri tome svira „Kolo sv. 
Tripuna“ („Bal sv. Tripuna"), a pri kraju igre 
na znak kovođe ubrza takt. — 

Mornari se na vrijeme pobrinu, da načine 
reda svojim špalirom, držeći pri tome u sredini 
zastavu sv. Tripuna i državnu. Mornari, glazbe, 
razne vrsti oružja, starog i modernog, dosto¬ 
janstvenici u svečanim odorama, a 2. veljače i 
uzvanici na tradicionalno interesantno kađenje 
moći u katedrali sa svim svojim odličjima na 
prsima, vojska, svećenstvo, zastave i ukrasi, ka¬ 
tedrala i njezina zvona, topovi i mužari, a iz¬ 
nad svega narod u svečanu raspoloženju i u di¬ 
vnim narodnim nošnjama, dočaravaju milu sliku 
negdašnjeg* sjaja i minule veličine, kad su gali¬ 
je, osute zlatom, ponosito prilazile iz daleka svi¬ 
jeta kotorskoj obali sa bijelom zastavom svoga 
zaštitnika povezujući s tim svetim simbolom 
svoje patnje i svoje triumfe. 

Slika 

Ia 

Slike Kola 

— Vrtlog 

n 

Ha 

— Vrtlog u obratnom 

V 

lila 

smjeru 

— Nepravi lanac 

n 

IVa 

— Pravi lanac 

n 

Va 

— Sidro 

n 

Via 

— Veliko kolo 

n 

Vila 

— Dva kola 

n 

VHIa 

— Kolo u kolo 

» 

IXa 

— Osmica 

» 

Xa 

— Ušpug s izlazom na 

n 

XIa 

zadnjega 

— Ušpug u obratnom 

» 

XIIa 

smjeru 

— Ušpug oko časnika 


Uputa 

Kolo se pleše 2. veljače poslije podne, kad 
se Svete Moći donesu u crkvu sv. Tripuna. 
Plesači, spravni za ples, dolaze pred crkvena 
vrata, gdje prime blagoslov od biskupa, glazba 
zasvira, a kolo se igra i odvija redom, koji 
slike prikazuju, samo ga časnici ne ulaze, ka¬ 
ko prikazuje XIIa slika. — Kolo se 3. veljače 
pleše prije svečane sv. Mise. Glazba zasvira, 
plesači izlaze iz dvorane plešući redom, koji 
slike prikazuju, samo pri XI-oj slici dolaze 
časnici, te se oko njih izvrše dvije zadnje 
slike. — 




Tripunjdansko kolo 


CMegrelto. 


Za glasovir preradio: A. R. Homtft, 









































P J E S A N 


Dan Odvjetnika Kotorskog Po narodnome odjelu 
Braćo, veselo slavimo, I po sjajnome oružju, 

Družtva staroga pomorskog Ali najveće po djelu 
Slavno načelo sliedimo; Izgled budimo okružju: 

Igru začmimo stogodnu, Vazda združeni u slogu 
Pjesmu pjevajmo narodnu: Hvale pjevajmo svi Bogu: 


Mornarica davna 
Nek se dično ponovi, 

I svečanost slavna 
U radostni dan ovi. 

Dakle, braćo, složno 
U ljubav se združimo, 

Svi skupa pobožno 
Svete moći slavimo: 

Uljezimo — svi u kolo, 
Rukama ruke pružimo, 
Pokažimo — svim okolo 
Da slogu bratsku vriežimo: 

Potvrdimo — uz prigodu 
I mi kd naši djedovi, 

Da u rodu — ne zaludu, 
Jedne smo majke sinovi. 


Jošter, braćo, složno 
Mučeniku TRIPUNU 
Pjevajmo pobožno 
Pjesmu hvala podpunu: 

A na mnogo ljeta 
Mornarica živjela, 

Nje zadaća sveta 
Blagim plodom uzpjela! 

Svi zajedno — svi u kolo 
Rukama ruke stisnimo 
Potvrdimo — svim okolo 
Da slogu bratsku ljubimo; 

Nasliedujmo — to načelo 
Što daše nama djedovi, 

A Bog će dat — da veselo 
Sliedit nas budu sinovi. 

